नई दिल्ली : गांव की संस्कृति, भाषा, बोली-बानी, आपसी संबंधों में प्रेम की ताज़गी सबकी सब मुझे बचपन से ही मोहित करती रही हैं। सच तो ये है कि मुझे साहित्य रचने की प्रेरणा एवं शक्ति गांव से ही मिलती है, इसलिए मैं गांव पर ही लिखती हूं। ये बातें चर्चित लेखिका एवं दिल्ली अकादमी की उपाध्यक्ष मैत्रेयी पुष्पा ने दिल्ली के साहित्य अकादमी के सभागार में आयोजित व्याख्यान एवं सम्मान समारोह में कही।